Juniperus oxycedrus

O chinebro royoCon as variants chinepro royo y chinipro royo u chinebro de flor () ye una especie de chinebro propia d'o clima mediterranio.

 Caracteristicas 
Ye un arbusto con fuella perén, que puet abastar os 10 m d'altaria y tien una copa muito densa con corma conica u ovalata, rematando a sobén en punta. Tronco grueso y dreito con crosta fibrosa, pardo grisenca, con fuellas verticilatas por tres, aciculars, tiercas, punchents, con dos linias blancas en la parte superior, separatas por atra de verdenca mes estreita. Ye una especie dioica, produce piez masclos y piez fembra.

A florata ye a fins d'hibierno y mientres a primavera, maturando as arcestidas (lo que pareixen fruitos), a la segunda anyata, los fruitos son globosos u ovoides, carnosos, pareixitos a bayas, con una color verdenca a lo principio, dimpués royo u pardo-royenco.

 Subspecies 
Ye una planta muito variable y bi ha bellas subspecies que se distinguen por a color d'as arcestidas, largaria d'as fuellas, etc.; Entre as suyas subspecies tenemos a:

 Juniperus oxycedrus L.subsp  macrocarpa que vive en os arenals y dunas d'as costas. Tamién dito chinebro maritimo.

 Habitat 
Creixe en tot tipo de suelos y selvas, principalment en carrascals y atras selvas mediterranias, mantenendo-se cuan los tallan y soportando muito bien os suelos pedregosos y poco profundos; dende o ran d'o mar dica os 1000 m, on empecipian a estar escasos. Aguanta os climas secos.


 Usos 
A fusta ye aromatica, de color royenca, gran fin, muito resistent a la putrefacción, facil de treballar, s'ha feito servir en ebanistería, y da buenos pilars y vigas. Se cautiva como ornamental y pa formar setos.

Enantes se'n obteneba una resina medicinal clamata cresota en o Semontano de Balbastro y un aceite medicinal clamato miera.

Notas

Referencias

 Vinclos externos 

  Juniperus oxycedrus en Árboles Ibéricos.

Oxycedrus
Categoría:Árbols presents en Aragón